Abdullah Ibrahim in Kaapstad – Roekeloos
Gepubliseer deurRoekeloos	 05/10/2017 Los kommentaar op Abdullah Ibrahim in Kaapstad
Suid-Afrika se mees gevierde pianis, Abdullah Ibrahim, sal op 13 en 14 Oktober 2017 twee solo-klavierkonserte lewer by die Artscape-teater. Die program dek Ibrahim se komposisies van die afgelope 70 jaar.
Abdullah Ibrahim is in 1934 in Kaapstad gebore en Adolph Johannes Brand gedoop. Die Kaapstad van sy kinderjare was ’n smeltkroes van kulturele invloede, en die jong Dollar Brand, soos hy bekend geword het, was blootgestel aan Amerikaanse jazz, township jive, CapeMalay-musiek, sowel as klassieke musiek. Uit hierdie versnit van die sekulêre en godsdienstige, tradisionele en moderne musiek het sy kenmerkende styl, harmonieë en musikale woordeskat ontwikkel.
Kaartjies is beskikbaar by Artscape by 021 421 7695 en Computicket by 086 191 58000. Vooraf bespreking is noodsaaklik.
Gepubliseer deurRoekeloos 05/10/2017 Gepubliseer inMusiekSleutelwoorde: Abdullah Ibrahim, Dollar Brand Gedagte vir die dag: God se krag in jou | Maroela Media
Deurdat ons Hom regtig ken, het sy Goddelike krag ons alles laat kry wat ons nodig het om naby aan Hom te lewe. Hy het ons geroep om sy heerlike goedheid te ontvang! (2 Petrus 1:3, NLV)
Petrus rig sy tweede brief aan mense wat sy geloof deel. God se krag in ons gee vir ons alles wat ons nodig het om naby Hom te leef; Hy het ons geroep om aan die ontvangkant van sy genade te wees, verseker hy hulle. Deur hierdie krag laat God ook elke belofte in sy Woord vir ons waar word. Hoe beter ons Hom ken, hoe meer word sy krag in ons lewens geopenbaar en hoe makliker word dit vir ons om te leef soos Hy van ons verlang.
Eers wanneer jy God se wonderwerkende krag in jou eie lewe ontplooi, raak dit vir jou moontlik om Hom voluit te dien. Hoe beter jy God ken en hoe nader jy aan Hom leef, hoe meer sal Hy daardie krag tot jou beskikking stel en aan jou die gawes van sy Gees gee.
Hemelse Vader, ek loof U vir u Goddelike krag wat U tot my beskikking stel. Met daardie krag is ek tot alles in staat. Help my om my gawes elke dag uit te leef. Amen.
Haleluja,Prys die Here,Sy Godelike krag gee my moed om elke dag voluit te lewe in Sy wonde!! Amen!
Haleluja Prys die Here, aMen!